मुल्तान क्रिकेट मैदान
मुल्तान क्रिकेट स्टेडियम मुल्तान, पंजाब, पाकिस्तान में स्तिथ एक बहुउद्देश्यीय मैदान है, जिसका स्वामित्व पाकिस्तान क्रिकेट बोर्ड के पास है। यह मैदान मुल्तान के उपनगरीय इलाके में वेहारी रोड पर स्थित है। यह 30,000 की क्षमता वाला पाकिस्तान का दूसरा सबसे बड़ा क्रिकेट का मैदान है। इसने अपने पहले टेस्ट मैच की मेजबानी सन् २००१ में , एशियन टेस्ट चैम्पियनशिप के लिए बांग्लादेश के खिलाफ पाकिस्तान से की थी। यह मैदान अंतररा्ट्रीय क्रिकेट, के दोनों प्रारूपों टेस्ट क्रिकेट और एक दिवसीय अंतर्राष्ट्रीय क्रिकेट की मेजबानी करता है। मैदान का उद्घाटन सन २००१ में मुल्तान के केंद्र में स्थित इब्न-ए-कासिम बाग स्टेडियम के प्रतिस्थापन के रूप में किया गया था। हाल ही में इस मैदान पर खेला गया पहला दिन / रात का खेल कट्टर प्रतिद्वंद्वी भारत और पाकिस्तान के बीच था।